# Almindelig Bomuld

### Fra Wikipedia, den frie encyklopædi

| Almindelig Bomuld | ?

Almindelig Bomuld i Sukhum Botaniske Have. Farvebilledet er taget omkring 1912.
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Malvales (Katost-ordenen)
Familie: | Malvaceae (Katost-familien)
Slægt: | Gossypium (Bomuld-slægten)
Art: | Gossypium herbaceum

Almindelig Bomuld (Gossypium herbaceum) er en staude eller enårig plante med en opret eller løst buskagtig vækst. Bladene er spredtstillede, men næsten Løn-agtige. De er lappede og lysegrønne med brede, afrundede lapper. Blomsterne er gule, og hverken violette eller hvide blomster kendes for denne art. Blomsterne har tydelige svælgpletter på hvert kronblad. Frøkapslerne er noprede ved umodenhed og sidder i en krans af fligede højblade. Ved modenhed sprænges kapslen og de lange frøhaler vælder frem.

Ikke-synlige træk

Hele planten er mildt giftig. Der er store forskelle imellem de enkelte dyrkningsracer hvad angår vækstform, behåring af bladene og længden af frøhalerne. Denne art har dog det fælles, at den er langt mere robust overfor skadegørere end de mere højtydende arter.

Størrelse

2 x 1,5 m (200 x 150 cm/år)

Hjemsted

Den vilde, diploide form af Almindelig Bomuld vokser stadigvæk i det sydlige Afrika]], hvor den findes i let skyggede og fugtige områder med åben skov eller krat. Langs floderne i Mozambique vokser den sammen med bl.a. Acacia nigrescens, Acacia nilotica, Acacia robusta, Combretum imberbe, Cyperus sexangularis, Dichrostachys cinerea, Diospyros mespiliformis, Echinochloa pyramidalis, Fnokurt, Gymnosporia senegalensis, Phoenix reclinata, Phyllanthus reticulatus, Skælhoved, Skærmaks, Typha capensis og Vernonia colorata.

Anvendelse

Fibrene fra frøhalerne har været brugt til fremstilling af tekstiler i mindst 7000 år. Denne art, som står meget tæt på den oprindelige, vilde bomuld Gossypium herbaceum ssp. africanus, har forholdsvis korte fibre, og dyrkes derfor mindre og mindre. Bevægelsen mod økologisk dyrkning ser dog ud til at give den en renæssance.

Desuden udvindes der en olie af frøene.

Hentet fra "http://da.wikipedia.org../../../a/l/m/Almindelig_Bomuld_8489.html"

Kategorier: Taksonomisk beskrevet

##### Views

- Artikel
- Diskussion
- Nuværende version

##### Søg

##### Andre sprog

- English